leoning gunitain mo man lamang kahit minsan ang iyong kahapon! kaawawang eduardo! binatang umaasang may maningning na tagumpay, na hinaharap sa araw ng bukas. binatang may pagasang magiging maligaya sa harap ng isang leoning. datapua'ngayon, ngayon, oh! sa aba mo ay tila isang maitim na ulap lamang ang lahat. binatang sinikap ang mga lalong ikadadakila ng kanyang sarili at sa gayong paghahanda ay para sa kanyang kadakilaan at ng kanyang irog. ang pagsisikap niyang yaon ay dahil lamang sa kanyang mutya, dahil sa kay leoning na kanyang puputungan sa noo ng laurel ng dangal, datapuwa'ngayon ay ano ang nagbabala sa kanyang palad? isang ulap nga, at naglaho lamang ang lahat! oo, ang lahat ay wala na, wala na siyang pagasa sapagka'si leoning ay hindi na niya maalaman kung bakit lumimot. nguni'ano kaya ang katotohanan at si leoning ay lumimot? nilimot kaya siya sapagka'ang bagong kasuyuan ay isang mariwasa, isang mayaman, masalapi at bukod pa ay kasamahan ng marangal na tao?